Diari Oficial de la Generalitat Valenciana


Sumari del DOGV 9517, del 23-01-2023 (2023/370)

ACORD número 2756/X de 10 de gener de 2023, de la Mesa de les Corts Valencianes, pel qual s'aprova el Pla anual de control financer permanent de l'Agència de Prevenció i Lluita contra el Frau i la Corrupció de la Comunitat Valenciana per a l'exercici 2023.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/370


Data del document
:   10-01-2023

Organisme emissor
:   Corts Valencianes

Tipus de document
:   Acord

ACORD número 2756/X de 10 de gener de 2023, de la Mesa de les Corts Valencianes, pel qual s'aprova el Pla anual de control financer permanent de l'Agència de Prevenció i Lluita contra el Frau i la Corrupció de la Comunitat Valenciana per a l'exercici 2023. [2023/370]  
La Mesa de les Corts Valencianes, en la reunió del 10 de gener de 2023, s'ha assabentat de la proposta de Pla anual de control financer permanent de l'Agència de Prevenció i Lluita contra el Frau i la Corrupció per a l'exercici 2023, elevada per la Intervenció de la cambra.  
  
Vist que l'article 30 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana estableix en l'apartat sisé literalment que «l'agència està subjecta a la Intervenció de les Corts, en la forma que es determine, i ha de justificar la seua gestió, anualment, a la Sindicatura de Comptes».  
Considerant que la forma en què l'Agència de Prevenció i Lluita contra el Frau i la Corrupció de la Comunitat Valenciana ha d'estar sotmesa a la Intervenció de les Corts Valencianes, correspon determinar-la a la Mesa de les Corts Valencianes a proposta de la Intervenció.  
  
Vist que el control financer té per objecte verificar que l'actuació de l'administració en l'aspecte economicofinancer s'ajusta a l'ordenament jurídic, així com als principis de bona gestió financera, buscant l'optimització dels recursos públics posats a disposició d'aquella, definició sustentada per l'article 24 de l'Acord de la Mesa de les Corts Valencianes sobre les Normes sobre règim econòmic i pressupostari de les Corts Valencianes (BOCV número 283, de 07.11.2014), en la redacció donada per l'Acord 1.060/X, de 10 de novembre de 2020.  
  
A fi d'aconseguir aquest objectiu en l'àmbit de l'entitat Agència de Prevenció i Lluita contra el Frau i la Corrupció de la Comunitat Valenciana i prenent en consideració els limitats mitjans disponibles i les prioritats existents, la Intervenció de les Corts Valencianes proposa l'aprovació del pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana per a l'exercici 2023, l'abast del qual es concreta en el punt tercer d'aquest acord.  
A la vista dels antecedents anteriorment esmentats i de la proposta elevada per la Intervenció de les Corts Valencianes, la Mesa adopta el següent  
  
ACORD  
  
Primer. Aprovar el pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2023, amb l'objecte i abast d'actuacions que conté en el punt tercer d'aquest acord.  
  
Segon. La Intervenció de les Corts Valencianes ha de dur a terme l'execució de l'esmentat pla i, amb aquesta finalitat, pot:  
a) Proposar, a través de la Secretaria General de les Corts Valencianes i els seus serveis, la col·laboració que siga necessària per a dotar-se de mitjans adequats i suficients que permeten portar a bon fi els seus treballs.  
b) Dictar les instruccions que estime convenients per a la correcta execució del pla.  
c) Modificar aquest pla per algun dels següents motius:  
1. A conseqüència de la necessitat d'incloure-hi controls específics en virtut d'una sol·licitud de la Mesa de les Corts Valencianes o per mandat legal.  
2. Quan es produïsquen variacions en l'estructura orgànica de l'Agència de Prevenció i Lluita contra el Frau i la Corrupció de la Comunitat Valenciana.  
3. Per a evitar duplicitats de treballs respecte dels realitzats per altres institucions de control públic.  
4. Per insuficiència de mitjans o altres raons degudament ponderades de les quals s'ha de donar compte a la Mesa de les Corts Valencianes a través de la Secretaria General.  
  
Tercer. Establir l'objecte i abast de les actuacions de control a realitzar en l'Agència de Prevenció i Lluita contra el Frau i la Corrupció de la Comunitat Valenciana en els termes expressats en el quadre següent:  
  
Quart. Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el portal de transparència de les Corts Valencianes.  
  
Palau de les Corts Valencianes  
  
València, 10 de gener de 2023  
  
El president  
ENRIC MORERA I CATALÀ  
  
La vicepresidenta primera (secretària en funcions)  
M.ª JOSÉ SALVADOR RUBERT